CELEX: 62019TN0308
Language: da
Date: 2019-05-17 00:00:00
Title: Sag T-308/19: Sag anlagt den 17. maj 2019 — BU mod Kommissionen

8.7.2019   
            
            
               DA
            
            
               Den Europæiske Unions Tidende
            
            
               C 230/61
            
         
      Sag anlagt den 17. maj 2019 — BU mod Kommissionen
      (Sag T-308/19)
      (2019/C 230/75)
      Processprog: italiensk
      
         Parter
      
      
         Sagsøger: BU (ved advokat E. Bonanni)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 11. januar 2019, hvorved Kommissionen meddelte og traf afgørelse om, at der skulle nedsættes et nyt lægeudvalg, således at der på ny kunne tages stilling til, om det skulle anerkendes, at sagsøgerens erhvervssygdom var blevet forværret, således som denne havde ansøgt om.
               
            
                  —
               
               
                  Med henblik på at Kommissionen tilpligtes at udbetale 639 431,37 EUR, hvoraf 98 372,51 EUR allerede er blevet betalt, fastslås det, at afgørelsen om anerkendelse af forværringen, der er blevet ansøgt om, skal træffes på grundlag af det tidligere lægeudvalgs allerede afgivne stillingtagen af 8. januar 2014, hvorved artikel 12 i ordningen om dækning af risikoen for ulykker og erhvervssygdomme hos tjenestemænd ved De Europæiske Fællesskaber, som var i kraft før den 1. januar 2006, lades ude af betragtning, således som det blev anerkendt i det berigtigede mandat af 11. januar 2019; alternativt fastsættes en tilsvarende forpligtelse.
               
            
                  —
               
               
                  Kommissionen tilpligtes at betale 5 000 EUR for hver måned vedtagelsen af foranstaltningen forsinkes.
               
            
                  —
               
               
                  Kommissionen tilpligtes at betale en erstatning på 100 000 EUR for den retsstridige meddelelse af mandat nr. 3 af 25. januar 2018, som tilsidesætter dommene i sagerne T- 551/16 og T-212/01.
               
            
                  —
               
               
                  Kommissionen tilpligtes at betale en erstatning på 50 000 EUR for ikke at have anvendt tabellen over honorarer til de udpegede læger, og de læger, som skal udpeges.
               
            
                  —
               
               
                  Kommissionen tilpligtes at betale en erstatning på 100 000 EUR for den uberettigede forsinkelse ved afslutningen af den administrative fase.
               
            
                  —
               
               
                  Kommissionen tilpligtes at betale en erstatning på 1 000 000 EUR for Dr. AB’s utilstedelige adfærd, i dennes egenskab af direkte ansat ved den ikke uafhængige ansættelsesmyndighed henset til dennes beskrevne tvivlsomme udøvelse af sit hverv.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har i det væsentlige nedlagt påstand om, at Kommissionen dømmes, fordi den ikke har truffet afgørelse om, at han skal have udbetalt et beløb på 639 421,37 EUR, hvoraf 98 372,51 EUR allerede er blevet betalt, som udgør erstatningen i henhold til artikel 14 i ordningen om dækning af risikoen for ulykker og erhvervssygdomme som opfølgning på lægeudvalgets stillingtagen af 8. januar 2014 inden for rammerne af ansøgningen af 7. juni 2000 om anerkendelse af forværrelsen af hans erhvervssygdom.
      Til støtte for søgsmålet har sagsøgeren anført følgende anbringender.
      
                  1.
               
               
                  Tilsidesættelse af artikel 266 TEUF og af pligten til at opfylde domme, da Kommissionen ikke har rettet sig efter dommen i sagerne T-212/01 og T-551/16 for så vidt angår den fejlagtige sammenblanding af invaliditet i egentlig forstand og den erstatning, der er fastsat i artikel 14 i ordningen om dækning af risikoen for ulykker og erhvervssygdomme.
               
            
                  2.
               
               
                  Der foreligger magtfordrejning i det foreliggende tilfælde.
               
            
                  3.
               
               
                  Tilsidesættelse af vedtægtens artikel 73 og af Den Europæiske Unions retspraksis på området for lægeudvalgets funktionsmåde.
               
            
                  4.
               
               
                  Tilsidesættelse af princippet om en rimelig sagsbehandlingstid.